**Pravidlá projektu „Podeľ sa a pomôž!“**

1. **Usporiadateľom projektu s názvom „Podeľ sa a pomôž!“ (ďalej len „projekt“) je:**

**Lidl Slovenská republika, v.o.s.**

so sídlom Ružinovská 1E, 821 02 Bratislava

IČO: 35 793 783

(ďalej len „**usporiadateľ**“ alebo „**spoločnosť Lidl**“).

Spoločnosť Lidl je obchodná spoločnosť, ktorá na území Slovenskej republiky prevádzkuje sieť maloobchodných predajní LIDL (ďalej len „**predajne LIDL**“).

1. **Termín konania projektu**

Porjekt prebieha od 8.11. – 28.11.2021 (ďalej len „**čas konania projektu**“) prostredníctvom zákazníckej aplikácie usporiadateľa – Lidl Plus (ďalej len „**Lidl Plus**“).

1. **Účasť na projekte**

Cieľom projektu je zvýšenie povedomia o potravinových zbierkach organizovaných na predajniach spoločnosti Lidl. Účastník projektu, zákazník, môže za každý nákup uskutočnený na predajni Lidl podporiť hlasom dobročinnú organizáciu, ktorá je prijímateľom plnenia z potravinovej zbierky na predajni, ktorú si účastník zvolil ako obľúbenú. Zoznam dobročinných organizácií spolu s uvedením predajne, z ktorej prijíma plnenie z potravinových zbierok, je dostupný na www.spolocenskazodpovednost.sk.

Svoju obľúbenú predajňu si môže zákazník zmeniť a tým podporiť organizáciu, ktorú preferuje, avšak všetky hlasy budú odovzdané tej organizácii, ktorú si účastník zvolí za obľúbenú naposledy.

Účasť je možná za predpokladu dodržania podmienok definovaných týmito pravidlami.

Platným zapojením sa účastníka do projektu znamená, že (i) účastník uskutoční počas trvania času konania projektu nákup v predajni Lidl v akejkoľvek hodnote, (ii) najneskôr pred uhradením kúpnej ceny za nákup podľa bodu (i) naskenuje svoju Lidl Plus kartu v rámci aplikácie Lidl Plus a (iii) zaklikne v rámci Lidl Plus aplikácie tlačidlo „pošli moje hlasy“. Nákup sa na účel bodu (ii) považuje za uskutočnený okamihom uhradenia kúpnej ceny zo strany účastníka.

Účastník sa môže platne zapojiť do projektu počas celého času trvania projektu aj opakovane. Splnenie podmienky v zmysle podľa bodu (iii) tohto článku môže účastník uskutočniť hromadne a to vo vzťahu k všetkým nákupom, v súvislosti s ktorými splnil počas času trvania projektu vyššie opísané podmienky . Za každý nákup získa účastník jeden hlas, pričom tieto môže odoslať hromadne. Hlasy je potrebné odoslať pred skončením času konania projektu. Po uplynutí času konania projektu všetky neodoslané hlasy automaticky zanikajú.

1. **Plnenie z projektu**

Po skončení času konania projektu usporiadateľ v lehote 7dní pristúpi k jeho vyhodnoteniu, pričom zo všetkých predajní vyberie tri, ktoré v čase konania projektu od účastníkov obdržali najvyšší počet hlasov, a  odovzdá dobročinnej organizácii, ktorá je prijímateľom plnenia z potravinovej zbierky na tejto predajni darčekovú poukážku na nákup v predajniach Lidl v hodnote 1 000 Eur. Každá dobročinná organizácia môže byť vybratá iba raz. V prípade, ak by bola prijímateľom plnenia z potravinovej zbierky na takto vybraných predajniach tá istá organizácia viac ako raz, bude miesto nej vybratá predajňa, ktorá sa v počte obdržaných hlasov umiestnila na ďalšom mieste. Všetkým ostatným dobročinným organizáciám, t. j. tým, ktoré neboli vybraté v zmysle vyššie uvedeného, usporiadateľ odovzdá darčekovú poukážku na nákup v predajniach Lidl v hodnote 100 Eur. Dobročinná organizácia určená vyhodnotením projektu nie je povinná výhru priať.

1. **Oznámenie o vyhodnotení projektu**

Účastníci projektu budú o výsledku vyhodnotenia informovaní informáciou na webovom sídle usporiadateľa a prostredníctvom emailovej správy a sociálnych sietí v lehote 7. dní od vyhodnotenia.

1. **Predčasné ukončenie projektu**

Usporiadateľ si vyhradzuje právo prerušiť alebo ukončiť projekt kedykoľvek bez predchádzajúceho upozornenia a bez uvedenia dôvodov. Túto možnosť usporiadateľ uplatní najmä vtedy, ak z technických dôvodov (napr. vírusy v počítačovom systéme, manipulácia alebo chyby v hardvéri a/alebo softvéri) alebo z právnych dôvodov nie je možné zaručiť riadny priebeh projektu. V prípade, že by takéto predčasné ukončenie bolo zapríčinené správaním účastníka, môže usporiadateľ od tejto osoby požadovať náhradu vzniknutej škody.

1. **Vylúčenie zodpovednosti za škody**

Usporiadateľ v žiadnej forme nezodpovedá za priame alebo nepriame škody vyplývajúce z účasti na projekte alebo z nedostupnosti internetového serveru, s výnimkou hrubej nedbanlivosti alebo úmyselného zavinenia. Okrem toho usporiadateľ nezodpovedá za akúkoľvek technickú poruchu, najmä zlyhanie siete, elektroniky alebo počítačov.

**8. Všeobecné podmienky**

Informácie získané od účastníkov budú použité výhradne pre účely tohto projektu.

Účasťou na projekte vyjadruje účastník svoj súhlas s podmienkami a zaväzuje sa ich plne dodržiavať.

Sťažnosti, ktoré sa vzťahujú na priebeh projektu sa zasielajú písomne e-mailom na csr@lidl.sk a to do 14 dní od vzniku dôvodu na sťažnosť, najneskôr však do 10 dní od skončenia času konania projektu. Na sťažnosti zaslané po termíne a oznámené prostredníctvom telefónu sa neprihliada.

Pokiaľ sú niektoré ustanovenia týchto pravidiel neplatné alebo stratia platnosť, platnosť ostatných ustanovení pravidiel ostáva nedotknutá. Neplatné ustanovenia budú nahradené takým primeraným ustanovením, ktoré najviac zodpovedá zmyslu pôvodných neplatných ustanovení.

Pravidlá sa riadia platným právnym poriadkom Slovenskej republiky. Tieto pravidlá sú k dispozícii v aplikácii Lidl Plusa zároveň sú uložené v písomnej podobe v sídle usporiadateľa.

V Bratislave, dňa 19.10.2021

**Impressum**

Lidl Slovenská republika, v.o.s.

Ružinovská 1E, 821 02 Bratislava,

IČO: 35 793 783,

DIČ: 2020279415, IČ-DPH: SK2020279415,

Registrácia: spoločnosť zapísaná v Obchodnom registri Okresného súdu Bratislava I, odd.: Sr, vl.č.:1160/B, Štatutárny orgán – spoločník - Lidl Holding Slovenská republika, s.r.o.